# Csongrád Város Polgármesterétől

Száma: FJL/902-1/2023

Előadó: Bajomi-Huszka Anita

## E L Ő T E R J E S Z T É S

**Csongrád Városi Önkormányzat Képviselő-testületének**

**2023. november 15-ei rendkívüli ülésére**

***Tárgy:*** *Javaslat közlekedési csomópont kialakítása, beszerzési célokmány elfogadására és 2023. évi közbeszerzési terv módosítására*

**Tisztelt Képviselő-testület!**

Csongrádon régóta problémát jelent a megnövekedett autós forgalom miatt a Fő utca-Vég utca -Arany János utca csomópontban a főútra történő ki és behajtás. Csongrád Városi Önkormányzat az évek során több megoldási javaslatot dolgozott ki a megnövekedett autós forgalom kezelésre. A megoldási javaslatok közül az előzetes árajánlatok alapján a jelzőlámpás csomópont kiépítése a leggazdaságosabb, ezért ennek a megoldási javaslatnak a megvalósítását terjesztem elő.

A közúti forgalomirányító jelzőlámpa telepítése céljai:

• Keresztező gyalogos- és kerékpáros forgalom járművekkel szembeni elsőbbségének megadása.

• Fő utca mindkét irányából a balra kanyarodó gépjárművek segítése

• Alárendelt irányokból -Arany J. utca és Vég utca- közlekedő gépjárművek, biztonságos átvezetés megoldása.

A kivitelezés során alkalmazott műszaki előírások:

**Műtárgyak telepítése:** A csomópontban a közúti forgalomirányító jelzőlámpa telepítése miatt a LIDL élelmiszer bolt felöli ágon burkolat szélesítésre, ívkorrekcióra kerül sor, mely érinti a csapadékvíz elvezető zárt rendszeren lévőtisztító-víznyelő műtárgyat.

**Burkolat építés és felújítás:**A csomópont területén a meglévő kopó rtg. marására, egy rétegben történő AC 11 (F) aszfalt kopó rtg. bedolgozására, továbbá a LIDL élelmiszer bolt felöli ágon burkolat szélesítésre, ívkorrekcióra kerül sor. A gyalogos átvezetéseknél mozgáskorlátozottak számára is használható módon kell a csatlakozásokat felújítani, taktilis burkolatok beépítése is szükséges.

**Jelző lámpa telepítése:** A közúti csomópont meglévő geometriája ív korrekciók miatt változik, s a forgalmi rendváltoztatásra kerül sor főútvonalon (Fő utca) önálló balra kanyarodó sávok kialakításával. A jelzőlámpás szabályozásnál a Fő utcát és Arany J utcát keresztező a gyalogosokat és kerékpárosokat és áthívó 2 fogalmú (P,Z) jelzőkkel vonjuk be a jelzőlámpás forgalomirányításba, ugyanakkor a Vég utcát keresztező kerékpárosokat 3fogalmú (P,S,Z) áteresztőjármű jelzőkkel szabályozzuk.

A beruházás pontos műszaki paramétereit a kiviteli tervek műszaki leírása tartalmazza.

**Fentiek alapján a Fő utca-Vég utca-Arany János utca csomópontban forgalomirányító jelzőlámpás csomópont kiépítése becsült nettó értéke nettó: 54 491 066 Ft,**

A becsült érték meghaladja az építés tevékenységnél meghatározott nettó 50.000.000,-Ft-os közbeszerzési értékhatárt, ezért javaslom közbeszerzési eljárás megindítását, közbeszerzési szakértő igénybevételével. A közbeszerzési eljárás kalkulálható időtartama két és fél hónap.

Kérem a T. Képviselő-testületet, hogy a jelen előterjesztés 1. számú mellékletét képező beszerzési engedélyokiratot hagyja jóvá, valamint fogadja el a 2023. évre vonatkozó Közbeszerzési terv 2. számú mellékletben szereplők szerinti módosítását.

## HATÁROZATI JAVASLAT

Csongrád Városi Önkormányzat képviselő-testülete megtárgyalta a ***„Javaslat közlekedési csomópont kialakítása, beszerzési célokmány elfogadására és 2023. évi közbeszerzési terv módosítására”*** című előterjesztést és az alábbi döntést hozza:

A Képviselő-testület ***„Javaslat közlekedési csomópont kialakítása, beszerzési célokmány elfogadására és 2023. évi közbeszerzési terv módosítására”*** vonatkozó beszerzési engedélyokiratot, valamint Csongrád Városi Önkormányzat 2023. évre vonatkozó közbeszerzési tervének 2. számú melléklet szerinti módosítását jóváhagyja.

A Képviselő-testület a fenti tárgyban a közbeszerzési eljárás megindításáról dönt, és felhatalmazza a polgármestert a beszerzési engedélyokirat alapján az ajánlattételi felhívás jóváhagyására.
Felkéri a polgármestert, hogy a beérkező ajánlatokat jóváhagyásra terjessze a Képviselő-testület elé.

Határidő: ajánlatok beérkezését követően azonnal.

Felelős: Bedő Tamás polgármester

Erről értesítést kapnak:

1. A Képviselő-testület tagjai
2. Bedő Tamás polgármester
3. Fejlesztési és Üzemeltetési Iroda
4. Gazdálkodási Iroda

Csongrád, 2023. november 13.

 Bedő Tamás

 polgármester

BESZERZÉSI ENGEDÉLYOKIRAT

1. A beszerző megnevezése és címe: **Csongrád Városi Önkormányzat (6640 Csongrád, Kossuth tér 7.)**
2. Az üzemeltető megnevezése és címe (amennyiben nem azonos a beszerzővel): **Csongrád Város Önkormányzata Városellátó Intézménye 6640 Csongrád, Bercsényi u. 26/a** )
3. A beszerzés lebonyolításával megbízott szerv megnevezése és címe: **Csongrád Városi Önkormányzat (6640 Csongrád, Kossuth tér 7.)**
4. A beszerzés:

megnevezése: **Közlekedési csomópont kialakítása- Csongrád Fő utca-Vég utca-Arany János utca csomópontban**

* helye: **Csongrád**
* jellege: **általános**
1. A beszerzés rendeltetése: Jelzőlámpás csomópont kialakításával, biztonságos közlekedés megteremtése
* mennyiségi egysége:db
* mennyisége:1
1. A beszerzés költségirányzata, anyagi-műszaki összetétele és éves ütemezése:

 ezer Ft-ban

|  |  |  |
| --- | --- | --- |
| Megnevezés | évek | összesen: |
|  | **2024** |  |
| ÉpítésÉpítési koncesszióÁrubeszerzésSzolgáltatás nettóSzolgáltatási koncesszió |  | 54 491 | 54 491 |
| Beszerzési költségek összesen: |  | 54 491 | 54 491 |
| Beszerzést terhelő ÁFA |  | 14 713 | 14 713 |
| BESZERZÉSI KÖLTSÉGEK ÖSSZESEN: |  | 69 204 | 69 204 |

1. A beszerzési költségek forrásai és évek szerinti megoszlása

 ezer Ft-ban

|  |  |  |
| --- | --- | --- |
| Megnevezés | évek | összesen: |
|  | **2024** |  |
| Saját forrás bruttóPénzeszköz átvételÁllami támogatás (megnevezése)HitelEgyéb (részletezve) |  | 69 204 | 69 204 |
| Pénzügyi fedezet bruttó összesen: |  | 69 204 | 69 204 |

1. Engedélyhez, illetve tervezéshez kötött beruházok adatai: **nem releváns**
* engedély száma, kelte:
* jogerőre emelkedés időpontja:
* a tervező megnevezése:

- Kiviteli tervdokumentáció

- megrendelésének, szerződés megkötésének időpontja:2023.09.15

- szállításának időpontja:2023.11.08

1. A beszerzés

kezdésének időpontja /év, hó/: **2024.02.01. 00:00 órától (CET)**

* befejezésének időpontja /év, hó/: **2024.07.31. 24:00 óráig (CET)**
* időtartam hónapokban:**6 hónap**
1. **Az üzembe helyezés várható időpontja /év, hó/: 2024. július 31.**
2. Megjegyzések, kikötések:
3. **számú melléklet**

**3.4.3 Közbeszerzési Terv 2023.** 8/2023. (II. 24.) önkormányzati rendelet melléklete

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Sor-szám** | **Megnevezés / közbeszerzés tárgya** | **Típusa** | **mennyiségi egysége** | **mennyisége** | **Várható időpontok** | **Előzetesen becsült értéke (nettó)** | **Alkalmazandó/választott eljárás típus:** | **Fedezetéül szolgáló pénzeszközök eredeteForrás** | **Érintett intézmény** |
| **hirdetmény feladásának, vagy ajánlattételi felhívás elküldésének ideje** | **teljesítés ideje**  |  **€ (nettó összeg)** | **eFt (nettó öszeg)** | **Eu** | **Központi** | **Önkormányzati önrész** |
| 1. | KözPONT városrehabilitáció | építés | db | 1 | 2023.II. negyedév | 2024. IV. negyedév | 2 125 000 | 850 000  | nyílt eljárás | 100% | 0% | 0% | Csongrád Városi Önkormányzat |
| 2. | Csapadékvíz elvezető rendszer rekonstrukciója | építés | db | 1 | 2023.II. negyedév | 2024. IV. negyedév | 360 000 | 144 000  | nyílt eljárás | 100% | 0% | 0% | Csongrád Városi Önkormányzat |
| 3. | Szentháromság téri rendelő intézet felújítása | építés | db | 1 | 2023.II. negyedév | 2024. III. negyedév | 5 058 | 2 023  | nyílt eljárás | 100% | 0% | 0% | Csongrád Városi Önkormányzat |
| 4. | Ipari park fejlesztése | építés | db | 1 | 2023.II. negyedév | 2024. III. negyedév | 325 000 | 130 000  | nyílt eljárás | 100% | 0% | 0% | Csongrád Városi Önkormányzat |
| 5. | Körös-torok fejlesztése | építés | db | 1 | 2023.II. negyedév | 2024. III. negyedév | 392 500 | 157 000  | nyílt eljárás | 100% | 0% | 0% | Csongrád Városi Önkormányzat |
| 6. | Villamos energia beszerzése-Csongrád város közvilágítás és intézményi villamosenergia ellátás a 2024 évre vonatkozóan | szolgáltatás | db | 1 | 2023. II. negyedév | 2024.IV. negyedév | 585 248 | 234 099  | uniós eljárás | 0% | 0% | 100% | Csongrád Városi Önkormányzat |
| 7. | Közlekedési csomópont kialakítása | építés | db | 1 | 2023.IV.negyedév | 2023. IV.negyedév | 143 397 | 54 491 | nyílt eljárás | 0 % | 0 % | 100% | Csongrád Városi Önkormányzat |